Muyunqum
Muyunqum (qaz. Мойынқұм) — Qazaxıstanın cənubunda, Cambul vilayəti və Cənubi Qazaxıstan vilayəti ərazisində yerləşən qumlu səhra. Cənub-şərqdən şimal-qərbə 500 km məsafədə uzanır. Səhranın sahəsi 37 500 km² təşkil edir. Okean səviyyəsindən 700 m hündürlükdə yerləşir. Şimal və şərqdən Çu çayının dərəsi, Cənubdan isə Karatau silsiləsi və Qırğızıstan Alatausu ilə əhatələnir. Şimalında 50-70 metr hündürlüyü olan qum topaları vardır. Səthinə yaxın qrunt suları yerləşir. İqlimi kontinentaldır. Yanvarın orta temperaturu qərbdə −11,2°С, şərqdə isə −2 ; −7,5°С; iyulda isə 25,6-26,9°С təşkil edir. İl ərzində 150 – 330 mm yağıntı düşür. Yanvar ayının minimal temperaturu 40 °C, iyul ayının isə maksimal temperaturu isə 50 °C təşkil edir Əsasən Saksaul, Cuzqun, Yovşan bitir. Qaban, Dovşan, Sünbülqıran, Ərəbdovşanlar və digər canlılar yaşayır. Səhra heyvandarlıqda qışlaq kimi istifadə edilir.